Seda muidugi sobivas võrdluses. Jaapan on kindlasti palju kallim koht kohapeal olemiseks, kui näiteks Hiina või Vietnam. Aga Lääne-Euroopas reisimisega võrdluse kannatab Jaapan päris hästi välja. Ja isegi Eestiga. Lõuna ajal umbes 45 krooni eest kahest roast koosnevat lihtsat, aga maitsvat toitu süüa tahaks ka Tallinnas. Üks kallimaid lõbusid tundus olevat süüa  sushit, aga see pole ka Tallinnas kusagil odav. Ja kui hinnad näisidki Eestist veidi kõrgemad, siis valik näis alati sada korda suurem.